abbreviation: ORtLPPC

pdf_content: Ordinaziun tar la lescha davart la protecziun da la populaziun (ORtLPPC)    630.010   Ordinaziun tar la lescha davart la protecziun da la  populaziun (ORtLPPC)  dals 01-12-2015 (versiun dals 01-01-2016)  Sa basond sin l'art. 45 al. 1 da la constituziun chantunala1)  relaschada da la regenza il 1. da december 2015  1. Disposiziuns generalas  Art.  1 Object 1 Questa  ordinaziun  regla  las  cumpetenzas  e  las  incumbensas  entaifer  l'administraziun,  la  cumposiziun  e  las  incumbensas  dals  stabs  directivs,  ed  ella  cuntegna  plinavant  disposiziuns  executivas  davart  la  prevenziun  e  davart  la  liquidaziun da situaziuns spezialas ed extraordinarias  en il  senn dal management   integral da las ristgas.  Art.  2 Noziuns 1 Fasa  da  prevenziun:  En  la  fasa  da  prevenziun  vegnan  planisadas  e  preparadas  mesiras per liquidar in eveniment da la situaziun speziala ed extraordinaria. 2 Fasa acuta:  Sco  fasa  acuta  vala  la  liquidaziun immediata  d'in  eveniment  da la   situaziun speziala ed extraordinaria. 3 Fasa da restabiliment: En la fasa da restabiliment, che cumenza a la fin da la fasa  acuta, vegnan restabilidas las basas da viver ch'èn vegnidas donnegiadas u destruidas  tras l'eveniment.  Art.  3 Regenza 1 La regenza è cumpetenta per: a) survegliar  la  realisaziun  da  la  legislaziun  davart  la  protecziun  da  la   populaziun;  1) DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   630.010    b) decider  davart  il  cumenzament  e  la  fin  da  la  fasa  acuta  e  da  la  fasa  da  restabiliment;  c) prender las decisiuns strategicas  en situaziuns extraordinarias en il senn da  l'artitgel 16 da la lescha;  d) far cunvegnas cun ils chantuns vischins e cun l'exteriur vischin; e) obligar ils ospitals d'acquistar e d'administrar ils medicaments ed ils products   medicinals che vegnan designads da la confederaziun u dal chantun; f) dumandar agid tar auters chantuns, tar la confederaziun u en l'exteriur vischin; g) decider davart l'attribuziun da resursas stgarsas e da rauba stgarsa; h) decider davart dumondas da las vischnancas da survegnir meds dal chantun   per liquidar situaziuns spezialas ed extraordinarias; i) relaschar dretg d'urgenza; j) designar las vischnancas che ston procurar – en situaziuns d'urgenza – sulettas   u ensemen cun autras vischnancas per il provediment d'aua da baiver en in   tschert territori da provediment;  k) obligar persunas da las professiuns da sanadad da far servetschs en ospitals u  tar  ils  servetschs  da  salvament  ubain  da  far  auters  servetschs  da  tgira  e  d'assistenza;  l) obligar persunas da las professiuns dals fatgs veterinars da far servetschs per  cumbatter cunter epidemias d'animals u da far auters servetschs veterinars;  m) attribuir  a  las  vischnancas  persunas  che  basegnan  protecziun  per  la  collocaziun e per l'assistenza;  n) obligar la populaziun da prestar agid en situaziuns extraordinarias a favur da  las autoritads e da las persunas privatas pertutgadas.  Art.  4 Departament 1 Il departament da giustia, segirezza e sanadad (departament) è cumpetent per: a) fixar l'organisaziun dal stab directiv chantunal; b) surdar incaricas specificas al stab directiv chantunal; c) prender  las  decisiuns  strategicas  en  situaziuns  spezialas  en  il  senn  da   l'artitgel 12 da la lescha. 2 Sch'il departament è impedì da far quai u sch'i sto vegnir agì immediatamain, han  er  las  commembras  ed  ils  commembers  dal  stab  directiv  chantunal  il  dretg  da  convocar il stab.  Art.  5 Uffizi da militar e da protecziun civila 1 L'uffizi  da  militar  e  da  protecziun  civila  (uffizi)  exequescha  ils  relaschs  da  la   protecziun da la populaziun e prenda las mesiras e las disposiziuns necessarias, nun  che questas incumbensas sajan surdadas tras questa ordinaziun u tras la legislaziun  speziala  explicitamain  a  la  regenza,  al  departament,  ad  auters  uffizis  u  a  las  vischnancas.  2       630.010   2 Plinavant ha el en spezial las suandantas incumbensas: a) scolar  il  stab  directiv  chantunal  sco  er  las  represchentantas  ed  ils   represchentants  d'uffizis  u  da  manaschis  che  vegnan  engaschads  dal  stab  directiv  chantunal  per  liquidar  eveniments  da  las  situaziuns  spezialas  u  extraordinarias;  b) scolar ils stabs directivs communals; c) diriger e coordinar ils meds che vegnan offrids directamain a las vischnancas    tras ils partenaris da la protecziun da la populaziun e tras terzas persunas; d) elavurar recumandaziuns generalas per mauns dal departament per avertir u   per alarmar las vischnancas e la populaziun sco er elavurar instrucziuns da  cumportament per la populaziun;  e) ordinar als ospitals da metter en funcziun lur ospitals protegids sutterrans; f) organisar la scolaziun da las cussegliadras localas e dals cussegliaders locals   da privels da la natira. 3 Sin instrucziun da la scheffa u dal schef dal stab directiv chantunal dispona l'uffizi   en spezial: a) l'attribuziun dals agens meds e da las atgnas forzas auxiliaras sco er dals meds   e da las forzas auxiliaras che vegnan offrids al chantun tras ils partenaris da la   protecziun  da  la  populaziun  e  tras  terzas  persunas,  a  las  vischnancas  pertutgadas;  b) l'obligaziun  da  spezialistas  e  spezialists  da  far  servetschs  en  situaziuns  extraordinarias;  c) la requisiziun da meds materials.  Art.  6 Uffizi per la natira e l'ambient 1 En connex cun il provediment d'aua da baiver en situaziuns d'urgenza en il senn da   la legislaziun federala davart il provediment economic dal pajais ha l'uffizi  per la   natira e l'ambient las suandantas incumbensas: a) coordinar  la  planisaziun  dal  provediment  d'aua  da  baiver  en  situaziuns   spezialas ed extraordinarias tranter ils uffizis chantunals e las proprietarias ed  ils proprietaris da stabiliments dal provediment d'aua da baiver;  b) cussegliar las proprietarias ed ils proprietaris da stabiliments dal provediment   d'aua da baiver  en connex cun l'elavuraziun da planisaziuns regiunalas  dal   provediment d'aua da baiver;  c) manar  in  atlas  dal  provediment  d'aua  da  baiver  tenor  las  directivas  da  la  confederaziun.   3     630.010    2. Stabs directivs  Art.  7 Stab directiv chantunal 1. cumposiziun  1 Al stab directiv chantunal appartegnan la cumandanta u il cumandant da la polizia  chantunala,  la  manadra  u il  manader  da la  partiziun "pumpiers"  da l'assicuranza  d'edifizis sco er mintgamai la manadra u il manader da l'uffizi da sanadad, da l'uffizi  da construcziun bassa, da l'uffizi da guaud e privels da la natira, da l'uffizi per la   natira e l'ambient e da l'uffizi da militar e da protecziun civila. 2 Per la prevenziun e per la liquidaziun d'eveniments da las situaziuns spezialas u   extraordinarias  po  il  stab  directiv  engaschar  las  represchentantas  ed  ils  represchentants necessaris d'uffizis u da manaschis.  Art.  8 2. schef dal stab e viceschef dal stab 1 Durant  la  fasa  acuta  d'in  eveniment  da  la  situaziun  speziala  u  extraordinaria   funghescha la cumandanta u il cumandant  da la polizia chantunala sco scheffa  u   schef dal stab directiv chantunal e l'uffiziera u l'uffizier da pichet, che vegn designà   da la scheffa u dal schef dal stab directiv chantunal, sco substituta u substitut. 2 En la fasa da prevenziun e durant la fasa da restabiliment funghescha la manadra u   il manader da l'uffizi da militar e da protecziun civila sco scheffa u schef dal stab   directiv chantunal e la manadra u il manader da l'uffizi  da guaud e privels da la   natira sco substituta u substitut.  Art.  9 3. incumbensas 1 En la fasa da prevenziun ha il stab directiv chantunal las suandantas incumbensas: a) elavurar per mauns dal departament respectivamain da la regenza las basas per    sa preparar sin situaziuns spezialas ed extraordinarias e per liquidar situaziuns  spezialas ed extraordinarias;  b) planisar evacuaziuns surcommunalas; c) planisar  la  repartiziun  da  bains  ch'èn  impurtants  per  il  provediment  da  la   populaziun. 2 En la fasa acuta ha il stab directiv chantunal las suandantas incumbensas: a) coordinar ils agens meds e las atgnas forzas auxiliaras sco er ils meds e las    forzas  auxiliaras  che  vegnan  offrids  al  chantun  tras  ils  partenaris  da  la  protecziun da la populaziun e tras terzas persunas;  b) coordinar ils meds che vegnan offrids directamain a las vischnancas tras ils   partenaris da la protecziun da la populaziun e tras terzas persunas;  c) garantir las colliaziuns da communicaziun; d) realisar evacuaziuns surcommunalas; e) realisar  la  repartiziun  da  bains  ch'èn  impurtants  per  il  provediment  da  la    populaziun.  4       630.010   3 En  la  fasa  da  restabiliment  ha  il  stab  directiv  chantunal  las  suandantas  incumbensas: a) coordinar ils agens meds e las atgnas forzas auxiliaras sco er ils meds e las    forzas  auxiliaras  che  vegnan  offrids  al  chantun  tras  ils  partenaris  da  la  protecziun da la populaziun e tras terzas persunas;  b) coordinar ils meds che vegnan offrids directamain a las vischnancas tras ils   partenaris da la protecziun da la populaziun e tras terzas persunas.  4 Il departament po surdar ulteriuras incumbensas al stab directiv chantunal.  Art.  10 4. cumpetenzas 1 La scheffa u il schef dal stab directiv chantunal decida davart il suandant: a) exequir la direcziun operativa; b) far propostas al departament respectivamain a la regenza en cas da decisiuns   strategicas; c) engaschar  represchentantas  e  represchentants  d'uffizis  u  da  manaschis  tut   tenor l'eveniment; d) far propostas concernent il cumenzament da la fasa acuta en cas d'eveniments    imminents,  concernent  la  fin  da  la  fasa  acuta  sco  er  concernent  il  cumenzament e la fin da la fasa da restabiliment;  e) pronunziar recumandaziuns generalas a las vischnancas ed a la populaziun en  cas  da  privels  imminents  sco  er  dar  instrucziuns  da  cumportament  a  la  populaziun;  f) attribuir a las vischnancas persunas che basegnan protecziun; g) infurmar las vischnancas e la populaziun en enclegientscha cun la chanzlia   chantunala. 2 Il  departament po surdar ulteriuras cumpetenzas a la scheffa u al schef dal stab  directiv.  Art.  11 Stab directiv communal 1. cumposiziun  1 Las vischnancas ston annunziar a l'uffizi mintga onn la cumposiziun da lur stabs   directivs sco er las mutaziuns.  Art.  12 2. apparats da communicaziun 1 Las vischnancas garanteschan ch'ellas disponian d'almain dus apparats da func da  POLYCOM intacts.  Art.  13 Scolaziun e furmaziun supplementara 1 Las commembras ed ils commembers dals stabs directivs ston absolver la scolaziun  fundamentala  d'in  di che vegn offrida da l'uffizi,  e mintga 5 onns ina furmaziun  supplementara d'in mez di.   5     630.010    3. Prevenziun per situaziuns spezialas ed extraordinarias  Art.  14 Analisa da la periclitaziun 1 Las analisas da la periclitaziun ston vegnir actualisadas almain mintga 10 onns.  Art.  15 Metter en funcziun las sirenas a maun 1 Las vischnancas ston garantir: a) che las sirenas vegnian messas en funcziun a maun per l'alarm general; b) che las persunas ch'èn responsablas per metter en funcziun las sirenas a maun   hajan liber access als implants da sirena. 2 Per  mintga  sirena  ston  las  vischnancas  annunziar  a  l'uffizi  ina  persuna  ch'è  responsabla  per  metter  en  funcziun  la  sirena  a  maun.  Las  datas  da  contact  ston  vegnir actualisadas cuntinuadamain.  Art.  16 Concept per cas d'urgenza 1. disposiziuns generalas  1 Ils partenaris da la protecziun da la populaziun e tut ils uffizis ston far in concept   per  cas  d'urgenza  cun  l'intent  da  garantir  l'atgna  abilitad  d'agir  en  situaziuns  spezialas ed extraordinarias.  Art.  17 2. ospitals 1 Cun  agid  d'organisaziuns  d'urgenza  adattadas  ston  ils  ospitals  publics  garantir  ch'els possian augmentar lur capacitad da recepziun en la dimensiun prescritta da  l'uffizi  da sanadad ed entaifer il temp prescrit. Per quest intent sto vegnir fatg in   concept che regla tge proceduras, tge cumpetenzas e tge vias  da communicaziun  ch'èn planisadas en cas d'in eveniment. 2 La responsabladad per l'obligaziun da magasinar  e d'administrar  medicaments  e  products medicinals ha la media chantunala u il medi chantunal per il sectur uman e  la veterinaria chantunala u il veterinari chantunal per il sectur veterinar.  Art.  18 3. vischnancas 1 Las  vischnancas  elavuran  in  concept  per  cas  d'urgenza;  quel  cuntegna  las  proceduras  per  liquidar  privels  che  resultan  en  situaziuns  spezialas  ed  extraordinarias e che pon sa manifestar sin il territori communal.  6       630.010   4. Liquidaziun da situaziuns spezialas ed extraordinarias  Art.  19 Indemnisaziun da proprietarias e proprietaris da stabiliments da  provediment  1 Il pretsch adequat per furnir electricitad, gas, chalur ed aua en tscherts lieus e per  dismetter ruments ed aua persa vegn fixà tenor las tariffas che valevan avant che   l'eveniment da la situaziun speziala u extraordinaria è capità, plus in supplement per   ils custs supplementars cumprovads.  5. Donaziuns  Art.  20 Utilisaziun e repartiziun da las donaziuns 1 L'uffizi da vischnancas ha l'incumbensa da retschaiver, da far la contabilitad e da  reparter las donaziuns entradas.   7     630.010    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 01-12-2015 01-01-2016 relasch emprima versiun 2015-037  8       630.010   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 01-12-2015 01-01-2016 emprima versiun 2015-037   9    	1. Disposiziuns generalas 	Art. 1 Object 	Art. 2 Noziuns 	Art. 3 Regenza 	Art. 4 Departament 	Art. 5 Uffizi da militar e da protecziun civila 	Art. 6 Uffizi per la natira e l'ambient  	2. Stabs directivs 	Art. 7 Stab directiv chantunal 1. cumposiziun 	Art. 8 2. schef dal stab e viceschef dal stab 	Art. 9 3. incumbensas 	Art. 10 4. cumpetenzas 	Art. 11 Stab directiv communal 1. cumposiziun 	Art. 12 2. apparats da communicaziun 	Art. 13 Scolaziun e furmaziun supplementara  	3. Prevenziun per situaziuns spezialas ed extraordinarias 	Art. 14 Analisa da la periclitaziun 	Art. 15 Metter en funcziun las sirenas a maun 	Art. 16 Concept per cas d'urgenza 1. disposiziuns generalas 	Art. 17 2. ospitals 	Art. 18 3. vischnancas  	4. Liquidaziun da situaziuns spezialas ed extraordinarias 	Art. 19 Indemnisaziun da proprietarias e proprietaris da stabiliments da provediment  	5. Donaziuns 	Art. 20 Utilisaziun e repartiziun da las donaziuns   		2018-06-06T04:31:39+0200 	"7001 Chur" 	"Gesetzessammlung Kanton Graubünden"


canton: gr

pdf_content: Lescha introductiva chantunala per il provediment economic dal pajais    630.200   Lescha introductiva chantunala per il provediment  economic dal pajais  dals 19-10-2005 (versiun dals 01-02-2006)  Il cussegl grond dal chantun Grischun1),  sa  basond  sin  l'artitgel 54  da  la  lescha  federala  dals  8  d'october  1982  davart  il   provediment  economic dal pajais2) sco er sin l'artitgel 33 da la lescha chantunala  davart  l'agid  en  cas  da  catastrofas3),  suenter  avair  gì  invista  da  la  missiva  da la  regenza dals 28 da zercladur 20054),  concluda:  Art.  1 Organisaziun 1 La  centrala  chantunala  per  il  provediment  economic  dal  pajais  (centrala)  è  suttamessa a l'uffizi per industria, mastergn e lavur (UCIML). 2 Las commembras ed ils commembers respectivs da la centrala vegnan elegids da la  regenza.  Art.  2 Vischnancas 1 La centrala po delegar a vischnancas sco er a persunas privatas incumbensas dal   provediment economic dal pajais. 2 L'organisaziun  da  l'uffizi  communal  per  il  provediment  economic  dal  pajais  è  chaussa da las vischnancas. 3 La vischnanca annunzia periodicamain a la centrala l'organisaziun correspundenta  sco er eventualas midadas.  1) PCG 2005/2006, 597 2) CS 531 3) DG 630.100 4) pagina 879  * tabellas da las modificaziuns a la fin dal relasch   1   http://db.clex.ch/link/Bund/531/rm http://www.gr-lex.gr.ch/data/630.100/rm   630.200    Art.  3 Incumbensas 1 La centrala procura per la planisaziun, per la preparaziun, per l'ordinaziun e per la  realisaziun  da  tut  las  incumbensas  e  da  tut  las  mesiras  en  tut  ils  secturs  dal  provediment economic dal pajais che la confederaziun deleghescha als chantuns. 2 La centrala surveglia las incumbensas ch'èn vegnidas delegadas a vischnancas u a  persunas privatas. 3 La centrala coordinescha la collavuraziun dals organs dal provediment economic  dal pajais. Ella procura che las persunas ch'èn incumbensadas cun il provediment   economic  dal  pajais  survegnian  ina  scolaziun  ed  ina  furmaziun  supplementara  adequata.  Art.  4 Custs 1 Ils custs per l'organisaziun da la centrala vegnan surpigliads dal chantun. 2 Las  vischnancas  surpiglian  sezzas ils  custs  per  las  incumbensas  ch'èn  vegnidas   delegadas ad ellas.  Art.  5 Entrada en vigur 1 Questa lescha entra en vigur suenter la scadenza dal termin da referendum 1) per il  1. da favrer 2006.  1) Il termin da referendum è scadì ils 25 da schaner 2006. Entaifer quest termin n'èn vegnids  inoltrads nagins referendums.  2       630.200   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-10-2005 01-02-2006 relasch emprima versiun -   3     630.200    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-10-2005 01-02-2006 emprima versiun -  4     	Art. 1 Organisaziun 	Art. 2 Vischnancas 	Art. 3 Incumbensas 	Art. 4 Custs 	Art. 5 Entrada en vigur  		2018-06-06T01:56:18+0200 	"7001 Chur" 	"Gesetzessammlung Kanton Graubünden"


short: lescha da protecziun civila

pdf_content: 640.100 - Lescha davart la protecziun civila dal chantun Grischun (lescha da protecziun civila)    640.100   Lescha davart la protecziun civila dal chantun Grischun  (lescha da protecziun civila)  dals 17-06-2015 (versiun dals 01-01-2021)  Il cussegl grond dal chantun Grischun1),  sa basond sin la lescha federala davart la protecziun da la populaziun e la protecziun  civila2) sco er sin l'art. 79 da la constituziun chantunala3), suenter avair gì invista da la missiva da la regenza dals 17 da favrer 20154),  concluda:  1. En general  Art.  1 Object 1 Per cumplettar il dretg federal regla questa lescha: a) l'organisaziun dal servetsch da protecziun; b) la construcziun, l'equipament, il mantegniment, la renovaziun e la controlla da   las ovras da protecziun; c) la finanziaziun.  Art.  2 Repartiziun da las incumbensas 1 Il chantun è il purtader principal da la protecziun civila. 2 Las vischnancas sustegnan il chantun ademplind las incumbensas che las vegnan  delegadas da la legislaziun federala e da questa lescha.  1) PCG 2014/2015, 880 2) CS 520.1 3) DG 110.100 4) pagina 811  * tabellas da las modificaziuns a la fin dal relasch   1   http://db.clex.ch/link/Bund/520.1/rm https://www.gr-lex.gr.ch/data/110.100/rm   640.100    2. Servetsch da protecziun  Art.  3 Cumpetenzas 1. chantun  1 Il chantun è spezialmain cumpetent per: a) fixar l'organisaziun, il dumber da persunas ch'èn obligadas da far servetsch da   protecziun civila ed ils meds materials dal servetsch da protecziun; b) construir respectivamain organisar, mantegnair e manar in center d'instrucziun   per la protecziun civila; c) procurar, magasinar, administrar e mantegnair ils meds materials dal servetsch   da protecziun; d) administrar  e  controllar  las  datas  da  las  persunas  ch'èn  obligadas  da  far   servetsch da protecziun civila; e) attribuir las persunas ch'èn obligadas da far servetsch da protecziun civila a las    unitads fixadas en l'organisaziun ed al  persunal da reserva sco er fixar lur   funcziun e lur promoziun;  f) scolar las persunas ch'èn obligadas da far servetsch da protecziun civila; g) integrar persunas en il servetsch da protecziun voluntar; h) fixar las acziuns ed ils lieus d'acziun da las unitads; i) permetter lavurs d'utilitad publica durant ils curs da repetiziun; k) permetter acziuns a favur da la cuminanza; l) clamar  en  acziun  persunas  ch'èn  obligadas  da  far  servetsch  da  protecziun   civila; m) relaschar las persunas ch'èn obligadas da far servetsch da protecziun civila or   da lur obligaziun da servetsch.  Art.  4 2. vischnancas 1 Las vischnancas mettan a disposiziun al  chantun gratuitamain las  localitads,  ils  edifizis u ils bains immobigliars ch'èn necessaris per l'instrucziun da las persunas  ch'èn  obligadas  da  far  servetsch  da  protecziun  civila,  per  las  acziuns  en  cas  da  situaziuns spezialas ed extraordinarias sco er per las acziuns da reparaziun, nun ch'i  dettia autras utilisaziuns prioritaras per quests objects. 2 Ellas dattan a l'uffizi chantunal cumpetent las datas da las persunas ch'èn obligadas   da far servetsch da protecziun civila che quel dovra per exequir las incumbensas dal  chantun.  Art.  5 Clamadas en acziun 1 Las datas dals servetschs d'instrucziun ston vegnir communitgadas a las persunas  ch'èn obligadas da far servetsch da protecziun civila per regla 6 mais ordavant a  maun d'ina preannunzia da servetsch. 2 Persunas ch'èn obligadas da far servetsch da protecziun civila e ch'èn incorporadas  cun lur consentiment en furmaziuns spezialas, pon vegnir clamadas en acziun a curta  vista.  2       640.100   3 En  situaziuns  spezialas  ed  extraordinarias  sco  er  per  lavurs  da  reparaziun  pon  vegnir clamadas en acziun: a) persunas ch'èn obligadas da far servetsch da protecziun civila cun funcziuns   da cader e da spezialist 1 di ordavant; b) persunas ch'èn obligadas da far servetsch da protecziun civila senza funcziuns   da cader e da spezialist 2 dis ordavant; 4 Persunas  ch'èn  obligadas  da  far  servetsch  da  protecziun  civila  e  che  n'èn  betg  vegnidas dispensadas dal servetsch annunzià ston dar suatientscha a la clamada en  acziun.  Art.  6 Prestaziuns da lavur durant ils curs da repetiziun 1 Durant ils curs da repetiziun pon las persunas ch'èn obligadas da far servetsch da  protecziun  civila  vegnir  engaschadas  per  lavurs  d'utilitad  publica  a  favur  da  las   vischnancas, sche l'acziun: a) correspunda a l'intent ed a las incumbensas da la protecziun civila; b) na concurrenzescha betg memia fitg interpresas privatas; e c) serva ad applitgar la savida e las experientschas fatgas durant l'instrucziun. 2 Las vischnancas ston metter a disposiziun ils meds materials ch'èn necessaris per  las lavurs ed ina manadra u in manader da l'acziun.  Art.  7 Acziuns a favur da la cuminanza 1 Persunas  ch'èn  obligadas  da  far  servetsch  da  protecziun  civila  pon  vegnir  engaschadas per in'acziun a favur da la cuminanza, sch'i sa tracta d'ina occurrenza   d'interess surregiunal u chantunal. 2 La petenta u il petent sto metter a disposiziun ils meds materials necessaris sco er  ina manadra u in manader da l'acziun e surpigliar ils custs che na vegnan betg pajads  dal chantun.  3. Ovras da protecziun  Art.  8 Cumpetenzas 1. chantun  1 Il chantun è cumpetent per: a) fixar  ils  territoris  ch'èn  decisivs  per  diriger  la  construcziun  da  locals  da   protecziun (territoris determinads); b) fixar il  dumber da plazzas protegidas ch'èn necessarias per mintga territori   determinà; c) elavurar la planisaziun d'assegnaziun per occupar ils locals da protecziun per   mauns da las vischnancas; d) fixar il basegn da stabiliments da protecziun ed ils lieus da quels;   3     640.100    e) decider  davart  l'obligaziun  da  construir  in  local  da  protecziun  en  cas  da  projects da construcziun;  f) approvar  projects  da construcziun da locals  da  protecziun  inclusiv fixar  il  dumber da plazzas protegidas;  g) fixar l'import da la contribuziun substitutiva per mintga plazza protegida betg  construida;  h) decider  davart  l'import  da  la  contribuziun  substitutiva  per  project  da  construcziun;  i) incassar ed administrar las contribuziuns substitutivas; k) permetter l'aboliziun ed ordinar la reparaziun da locals da protecziun; l) controllar la construcziun da locals da protecziun publics e da stabiliments da    protecziun; m) far la controlla finala dals locals da protecziun; n) controllar il funcziunament ed il mantegniment da las ovras da protecziun sco   er ordinar execuziuns d'uffizi per garantir il funcziunament; o) utilisar las contribuziuns substitutivas ch'èn vegnidas incassadas dapi il 1. da   settember 2004 tenor las cundiziuns generalas dal dretg federal.  Art.  9 2. vischnancas 1 Las vischnancas èn cumpetentas per: a) controllar la construcziun da locals da protecziun privats; b) communitgar a l'uffizi chantunal cumpetent las datas dal register d'abitantas e   d'abitants  sco  er  dal  register  d'objects  ch'èn  necessarias  per  elavurar  la  planisaziun d'assegnaziun per occupar ils locals da protecziun;  c) assegnar las abitantas ed ils abitants als locals da protecziun en cas ch'i vegn  ordinà d'occupar ils locals da protecziun;  d) construir,  equipar,  mantegnair  e  renovar  locals  da  protecziun  publics  e  stabiliments da protecziun.  2 Ellas  ston dar  a  l'uffizi  chantunal  cumpetent  tut  las  datas  e  tut  ils  plans  ch'èn   necessaris per exequir la protecziun civila en quai che concerna las construcziuns.  Art.  10 Restituziun da contribuziuns 1 Sche l'intent d'in local da protecziun public u d'in stabiliment da protecziun vegn  midà cun il consentiment dal chantun, sto la proprietaria u il proprietari restituir al   chantun 4 pertschient da la contribuziun pajada, e quai per mintga onn che manca fin   25 onns dapi che la contribuziun è vegnida concedida. 2 Sche l'intent d'in local da protecziun public u d'in stabiliment da protecziun vegn  midà senza il consentiment dal chantun, sto la proprietaria u il proprietari restabilir il  local da protecziun public u il stabiliment da protecziun. Sch'il restabiliment n'è betg  pli  pussaivel  ord  vista  da  la  tecnica  da  construcziun,  sto  la  proprietaria  u  il   proprietari pajar al chantun ils custs per construir in local da protecziun public u in   stabiliment da protecziun da medema grondezza.  4       640.100   3 Sche l'aboliziun da stabiliments da protecziun resulta pervia d'ina nova structura  d'organisaziun da la protecziun civila, desista il chantun per regla da pretender ina  restituziun da las contribuziuns.  Art.  11 Cumplettaziun dal dretg federal 1 En vischnancas u en territoris determinads che han main che 1000 abitantas ed   abitants  ston  vegnir  construids  locals  da  protecziun  en  chasas  d'abitar,  er  sche  quellas vegnan construidas cun main che 38 stanzas. 2 En  cas  ch'ina  chasa  d'abitar  sto  avair  main  che  5  plazzas  protegidas,  po  la  proprietaria u il proprietari eleger, sch'ella u el vul construir in local da protecziun u   pajar la contribuziun substitutiva.  Art.  12 Project da construcziun da locals da protecziun 1 La patruna u il patrun da construcziun u la proprietaria u il proprietari sto construir   ed equipar il local da protecziun confurm al project da construcziun approvà.  Art.  13 Controllas dals locals da protecziun 1 La patruna u il patrun da construcziun u la proprietaria u il proprietari dals locals  da  protecziun  sto  laschar  entrar  en  ils  locals  da  protecziun  las  persunas  ch'èn  incumbensadas da controllar quels.  Art.  14 Utilisaziun per auters intents 1 L'utilisaziun da locals da protecziun publics e da stabiliments da protecziun per  auters intents è admessa, premess che l'utilisaziun ordinaria dals locals da protecziun  publics  e  dals  stabiliments  da  protecziun  a  curta  vista  sco  er  l'utilisaziun  per  l'instrucziun e per la collocaziun da persunas ch'èn obligadas da far servetsch da  protecziun civila sajan garantidas. 2 La proprietaria u il proprietari dals locals da protecziun publics e dals stabiliments  da protecziun è responsabla u responsabel per la segirezza da las utilisadras e dals   utilisaders.  4. Finanziaziun  Art.  15 Finanziaziun speziala 1 Per  registrar  e  per  utilisar  las  contribuziuns  substitutivas  vegn  manada  ina  finanziaziun speziala tenor las disposiziuns da la legislaziun chantunala da finanzas. 2 La finanziaziun speziala vegn alimentada cun las contribuziuns substitutivas ch'il  chantun incassescha. 3 La facultad da la finanziaziun speziala sto vegnir tschainsida confurm al martgà.   5     640.100    4 Ils custs annuals tenor l'artitgel 16 alinea 1 pon vegnir adossads fin maximalmain  in  terz  a  la  finanziaziun  speziala,  sche  la  finanziaziun  da  las  contribuziuns  dal  chantun als custs supplementars renconuschids per construir locals da protecziun  publics  che  servan  ad  eliminar  il  deficit  da  plazzas  protegidas  ed  als  custs   renconuschids per renovar locals da protecziun privats è garantida.  Art.  16 Chantun 1 Il  chantun  surpiglia  15  pertschient  dals  custs  suenter  la  deducziun  da  la  contribuziun  or  da  la  finanziaziun  speziala  "contribuziuns  substitutivas  da  la   protecziun civila" per: a) l'instrucziun da las persunas ch'èn obligadas da far servetsch da protecziun   civila; b) las  acziuns da las  persunas ch'èn obligadas da far  servetsch da protecziun    civila en cas da situaziuns spezialas ed extraordinarias sco er per las acziuns  da reparaziun;  c) il sold da las persunas ch'èn obligadas da far servetsch da protecziun civila en  cas d'acziuns a favur da la communitad sin il territori chantunal;  d) il persunal ed ils meds materials per realisar l'instrucziun e las acziuns tenor   las literas a fin c;  e) l'indemnisaziun dal cumandant da protecziun civila e da sia substituziun; f) la gestiun ed il mantegniment d'in center d'instrucziun per la protecziun civila; g) ils  donns ch'il  persunal  d'instrucziun u las  persunas ch'èn obligadas da far   servetsch da protecziun civila chaschunan illegalmain a terzas persunas durant  lur servetschs d'instrucziun u durant autras acziuns.  2 En  cas  d'acziuns  a  favur  da  la  cuminanza  po  il  chantun  er  surpigliar  excepziunalmain ils custs d'alimentaziun, da transport e d'alloschi per las persunas  ch'èn obligadas da far servetsch da protecziun civila. 3 El surpiglia ils custs per construir u per organisar in center d'instrucziun per la  protecziun civila. 4 El paja a las vischnancas che na survegnan naginas u memia paucas contribuziuns  substitutivas  ina  contribuziun  da  75  pertschient  als  custs  supplementars  renconuschids per construir locals da protecziun publics, fin ch'il deficit da plazzas  protegidas è eliminà, uschenavant ch'igl èn avant maun contribuziuns substitutivas  incassadas dal chantun per quest intent. 5 El  paja  ina contribuziun  da  75  pertschient  als  custs  renconuschids per  renovar  locals  da  protecziun  privats  e  publics  en  vischnancas  senza  contribuziuns  substitutivas,  uschenavant  ch'igl  èn  avant  maun  contribuziuns  substitutivas  incassadas dal chantun per quest intent.  6       640.100   Art.  17 Vischnancas 1 Las vischnancas surpiglian: a) ils custs che na vegnan betg cuvrids da la confederaziun e dal chantun per   construir,  per mantegnair,  per renovar e per manar ils locals da protecziun  publics ed ils stabiliments da protecziun che sa chattan sin lur territori;  b) ils custs dals meds materials che na tutgan betg tar la protecziun civila en cas   d'acziuns  da  la  protecziun  civila  sin  lur  territori  per  reparaziuns  suenter  eveniments spezials ed extraordinaris.  2 Ellas  surpiglian 85 pertschient  dals  custs  tenor  l'artitgel  16  alinea 1 suenter  la   deducziun  da  la  contribuziun  or  da  la  finanziaziun  speziala  "contribuziuns  substitutivas  da  la  protecziun  civila".  Lur  part  dals  custs  vegn  repartida  sin  las  singulas vischnancas tenor il dumber d'abitantas e d'abitants. 3 Las vischnancas surpiglian ils custs che na vegnan betg cuvrids da la confederaziun  per construir, per mantegnair, per renovar e per manar ils posts da sanitad protegids  ed ils ospitals protegids da lur regiun d'ospital.  Ils custs che las vischnancas ston  surpigliar vegnan repartids sin las singulas vischnancas tenor il dumber d'abitantas e  d'abitants. 4 Las  contribuziuns  substitutivas  incassadas  da  las  vischnancas  dastgan  vegnir  duvradas  per  autras  mesiras  da  la  protecziun  civila,  sch'ils  custs  per  eliminar  il   deficit da plazzas protegidas e per renovar ils locals da protecziun privats èn segirads  ed il chantun ha concedì la deliberaziun.  Art.  18 Taxas 1 La regenza fixescha las taxas per giuditgar projects da construcziun da locals da  protecziun,  per  expensas  en  cas  da  controllas  da  stabiliments  e  da  locals  da   protecziun, per proceduras administrativas e penalas sco er per furnir servetschs.  5. Giurisdicziun  Art.  19 Disposiziuns penalas 1 La patruna u il patrun da construcziun u la proprietaria u il proprietari vegn chastià  cun ina multa da fin a 50 000 francs, sch'ella u el: a) na construescha u n'equipescha betg il local da protecziun confurm al project   da construcziun da locals da protecziun approvà; b) dismetta  in  local  da  protecziun  u  in  stabiliment  da  protecziun  senza  la    permissiun dal chantun; c) na  permetta  betg  l'access  als  locals  da  protecziun  a  las  persunas  ch'èn   incumbensadas da controllar quels. 2 Sche  la  delinquenta  u  il  delinquent  venda  immobiglias  da  professiun  u  sch'il  malfatg è vegnì commess repetidamain, po vegnir pronunziada ina multa da fin a  100 000 francs.   7     640.100    3 Tgi che commetta il malfatg per negligientscha, vegn chastià cun ina multa da fin a  10 000 francs. 4 En cas levs po la procedura vegnir suspendida, poi vegnir desistì d'in chasti u poi   vegnir pronunzià in avertiment. 5 La patruna u il patrun da construcziun u la proprietaria u il proprietari sto pajar –  en cas d'ina multa tenor l'alinea 1 literas a e b – supplementarmain a la multa la   contribuziun  substitutiva  che  correspunda  al  dumber  da  plazzas  protegidas  che  mancan respectivamain che vegnan duvradas per in auter intent.  Art.  20 Dispitas en connex cun la protecziun civila 1 Il departament cumpetent decida sco ultima instanza chantunala davart dispitas da  dretg da facultad e davart dispitas betg da dretg da facultad che stattan en connex  cun la protecziun civila.  6. Disposiziun transitorica *  Art.  21 * Prolungaziun limitada da l'obligaziun da far servetsch da protecziun  civila  1 Per persunas ch'èn gia stadas obligadas da far servetsch da protecziun civila durant   12 onns u che han gia prestà 245 dis servetsch da protecziun civila il mument che la  Lescha federala davart la protecziun da la populaziun e la protecziun civila entra en  vigur, vegn l'obligaziun da far servetsch da protecziun civila prolungada fin la fin da  l'onn ch'ellas survegnan 40 onns. 2 La prolungaziun da l'obligaziun da far servetsch da protecziun civila vala fin ils   31 da december 2025.  8       640.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 17-06-2015 01-01-2016 relasch emprima versiun 2015-039 08-12-2020 01-01-2021 Titel 6. integraziun 2021-015 08-12-2020 01-01-2021 Art. 21 integraziun 2021-015   9     640.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 17-06-2015 01-01-2016 emprima versiun 2015-039 Titel 6. 08-12-2020 01-01-2021 integraziun 2021-015 Art. 21 08-12-2020 01-01-2021 integraziun 2021-015  10     	1. En general 	Art. 1 Object 	Art. 2 Repartiziun da las incumbensas  	2. Servetsch da protecziun 	Art. 3 Cumpetenzas 1. chantun 	Art. 4 2. vischnancas 	Art. 5 Clamadas en acziun 	Art. 6 Prestaziuns da lavur durant ils curs da repetiziun 	Art. 7 Acziuns a favur da la cuminanza  	3. Ovras da protecziun 	Art. 8 Cumpetenzas 1. chantun 	Art. 9 2. vischnancas 	Art. 10 Restituziun da contribuziuns 	Art. 11 Cumplettaziun dal dretg federal 	Art. 12 Project da construcziun da locals da protecziun 	Art. 13 Controllas dals locals da protecziun 	Art. 14 Utilisaziun per auters intents  	4. Finanziaziun 	Art. 15 Finanziaziun speziala 	Art. 16 Chantun 	Art. 17 Vischnancas 	Art. 18 Taxas  	5. Giurisdicziun 	Art. 19 Disposiziuns penalas 	Art. 20 Dispitas en connex cun la protecziun civila  	6. Disposiziun transitorica * 	Art. 21 * Prolungaziun limitada da l'obligaziun da far servetsch da protecziun civila   		2021-04-14T17:44:26+0200 	"7001 Chur" 	"Gesetzessammlung Kanton Graubünden"


abbreviation: OtLPC

pdf_content: Ordinaziun tar la lescha da protecziun civila (OtLPC)    640.110   Ordinaziun tar la lescha da protecziun civila (OtLPC)  dals 01-12-2015 (versiun dals 01-01-2016)  Sa basond sin l'art. 45 al. 1 da la constituziun chantunala1) e sin l'art. 18 da la lescha  da protecziun civila2)  relaschada da la regenza il 1. da december 2015  1. Disposiziuns generalas  Art.  1 Regenza 1 La regenza surveglia la protecziun civila. 2 Ella fa  las dumondas d'agid  a la confederaziun,  ad auters chantuns u als pajais  cunfinants, sche las persunas dal chantun Grischun, ch'èn obligadas da far servetsch  da protecziun civila, n'èn betg en cas d'ademplir las incumbensas che la protecziun  civila stuess ademplir. 3 Ella  decida  davart  las  dumondas  da  la  confederaziun,  d'auters  chantuns  u  dals  pajais cunfinants per conceder agid en il sectur da la protecziun civila.  Art.  2 Departament 1 Il departament cumpetent è il departament da giustia, segirezza e sanadad.  Art.  3 Uffizi 1 L'uffizi cumpetent è l'uffizi da militar e da protecziun civila (uffizi). 2 El  exequescha  ils  relaschs  da  la  protecziun  civila  e  prenda  las  mesiras  e  las   disposiziuns  necessarias,  nun  che  quellas  incumbensas  sajan  vegnidas  surdadas  explicitamain a la regenza, al departament, ad auters uffizis u a las vischnancas.  1) DG 110.100 2) DG 640.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/640.100/rm   640.110    2. Servetsch da protecziun  Art.  4 Organisaziun 1 Il departament fixescha l'organisaziun dal servetsch da protecziun.  Art.  5 Controllas 1 Per che l'uffizi possia far sias controllas al communitgeschan las vischnancas las  suandantas datas da las persunas obligadas da far servetsch da protecziun civila: a) numer d'assicuranza; b) num, prenum, adressa, numer postal e lieu da domicil; c) data da naschientscha; d) lieu d'origin; e) datas da l'arriv respectivamain da la partenza dal lieu da domicil.  Art.  6 Furma da las clamadas 1 La preannunzia da servetsch e las clamadas als servetschs d'instrucziun ordinaris   vegnan fatgas en scrit. 2 En cas da situaziuns spezialas ed extraordinarias sco er per lavurs da reparaziun  vegnan  las persunas obligadas  da far  servetsch da protecziun civila  clamadas en   servetsch per telefon, cun la posta electronica ed en scrit.  Art.  7 Servetschs per dumagnar situaziuns spezialas ed extraordinarias 1 Davart servetschs da persunas obligadas da far servetsch da protecziun civila per  dumagnar situaziuns spezialas ed extraordinarias che duran pli ditg che 150 dis da  servetsch decida il departament.  Art.  8 Prestaziuns da lavur durant ils curs da repetiziun a favur da las  vischnancas  1 L'uffizi  infurmescha a temp las vischnancas davart las acziuns planisadas da las   organisaziuns da protecziun civila. 2 Vischnancas interessadas ston inoltrar a l'uffizi fin il pli tard la fin da november   dumondas per acziuns a favur da lur vischnanca durant l'onn suandant.  Art.  9 Acziuns a favur da la cuminanza 1 Dumondas per acziuns a favur da la cuminanza ston vegnir inoltradas a l'uffizi il  pli tard 2 onns avant il cumenzament da l'acziun. En cas motivads poi er vegnir entrà   en dumondas ch'èn vegnidas inoltradas suenter quest termin. 2 Acziuns a favur da la cuminanza che duran pli ditg che 150 dis da servetsch ston  vegnir approvadas dal departament.  2       640.110   3 Acziuns a favur da la cuminanza na dastgan betg surpassar totalmain 1000 dis per  onn. 4 Sch'i han lieu durant in onn occurrenzas grondas d'impurtanza internaziunala, po il   departament augmentar il dumber maximal  da dis da servetsch per l'onn pertutgà  analogamain als dis da servetsch permess per quai.  3. Ovras da protecziun  Art.  10 Prontezza per il diever 1 Las  vischnancas  ston  procurar  ch'ils  stabiliments  da  protecziun,  che  vegnan  duvrads  per  la  scolaziun,  per  acziuns  en  cas  da  situaziuns  spezialas  ed  extraordinarias  e  per  acziuns  da  reparaziun  da  las  persunas  obligadas  da  far   servetsch  da protecziun civila,  èn pronts  per  il  diever,  cur  che las  unitads da la   protecziun civila als surpiglian.  Art.  11 Protecziun civila edifiziala 1 Las vischnancas communitgeschan a l'uffizi il num e l'adressa da la persuna ch'è   designada per la protecziun civila edifiziala.  Art.  12 Permissiun da construcziun per chasas d'abitar 1 La vischnanca permetta dumondas da construcziun per chasas d'abitar pir, cur che  l'uffizi  ha decidì davart  l'obligaziun da construir in local da protecziun. Per quest   intent  metta  ella  a  disposiziun  a  l'uffizi  ils  plans  ch'èn  necessaris  per  giuditgar   l'obligaziun da construir in local da protecziun.  Art.  13 Protecziun dals bains culturals 1 L'uffizi da cultura: a) fa in dispositiv davart la protecziun dals bains culturals; b) scolescha spezialistas e spezialists da la protecziun civila ch'èn responsabels   per la protecziun dals bains culturals; c) surveglia la protecziun dals bains culturals.  4. Contribuziuns substitutivas  Art.  14 Autezza 1 L'autezza  da  las  contribuziuns  substitutivas  che  ston  vegnir  pajadas  per  plazza  protegida vegn reglada en l'agiunta 1.   3     640.110    5. Taxas  Art.  15 Tariffas 1 Las tariffas per las prestaziuns da l'uffizi vegnan regladas en l'agiunta 2.  4       640.110   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 01-12-2015 01-01-2016 relasch emprima versiun 2015-040   5     640.110    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 01-12-2015 01-01-2016 emprima versiun 2015-040  6       640.110-A1     Agiunta 1: Autezza da las contribuziuns substitutivas che  ston vegnir pajadas per plazza protegida (art. 14)   (versiun dals 01-01-2016)   Contribuziuns substitutivas dal chantun Grischun   1 – 10  plazzas protegidas 800 francs per plazza protegida  11 – 20  plazzas protegidas 700 francs per plazza protegida  21 – 30  plazzas protegidas 650 francs per plazza protegida  31 – 40  plazzas protegidas 600 francs per plazza protegida  41 – 50  plazzas protegidas 550 francs per plazza protegida  51 – 60  plazzas protegidas 500 francs per plazza protegida   passa 61  plazzas protegidas 450 francs per plazza protegida         1       640.110-A2     Agiunta 2: Tariffas per las prestaziuns da l'uffizi (art. 15)   (versiun dals 01-01-2016)   1. Taxas per l'execuziun da la construcziun da locals da  protecziun obligatorics   Per l'execuziun chantunala da la construcziun da locals da protecziun obligatorics  tenor la lescha federala davart la protecziun da la populaziun e la protecziun civila e  tenor la lescha davart la protecziun civila dal chantun Grischun vegnan incassadas  las suandantas taxas:  1. per examinar projects da construcziun da locals da protecziun:   a) fin 13 plazzas protegidas fr. 250.00  b) 14 – 30 plazzas protegidas fr. 350.00  c) 31 – 50 plazzas protegidas fr. 400.00  d) 51 – 100 plazzas protegidas fr. 550.00  e) 101 – 200 plazzas protegidas fr. 750.00  f) passa 200 plazzas protegidas metter a quint ils custs, almain però   1000.00 francs  2. per examinar midadas da projects da   construcziun da locals da protecziun  metter a quint la lavur per ina  tariffa da 100 francs per ura,  maximalmain però las tariffas tenor  la cifra 1   3. per relaschar ina disposiziun  concernent la construcziun da locals  da protecziun u per pajar  contribuziuns substitutivas         fr.        100.00   4. per examinar e per approvar ina  dumonda per ina contribuziun  substitutiva      fr.     60.00   5. per controllar periodicamain ils locals da protecziun e per far controllas posteriuras:  a) locals da protecziun senza   sclusa  fr. 120.00   b) locals da protecziun cun sclusa fr. 160.00  c) supplement per la controlla   posteriura  fr. 60.00     1      640.110-A2       2. Taxas per ulteriuras lavurs   Per lavurs che n'èn betg regladas en las taxas per l'execuziun da la construcziun da  locals da protecziun obligatorics vegn mess a quint il temp impundì per ina tariffa da  100 francs per ura.   2       	1. Disposiziuns generalas 	Art. 1 Regenza 	Art. 2 Departament 	Art. 3 Uffizi  	2. Servetsch da protecziun 	Art. 4 Organisaziun 	Art. 5 Controllas 	Art. 6 Furma da las clamadas 	Art. 7 Servetschs per dumagnar situaziuns spezialas ed extraordinarias 	Art. 8 Prestaziuns da lavur durant ils curs da repetiziun a favur da las vischnancas 	Art. 9 Acziuns a favur da la cuminanza  	3. Ovras da protecziun 	Art. 10 Prontezza per il diever 	Art. 11 Protecziun civila edifiziala 	Art. 12 Permissiun da construcziun per chasas d'abitar 	Art. 13 Protecziun dals bains culturals  	4. Contribuziuns substitutivas 	Art. 14 Autezza  	5. Taxas 	Art. 15 Tariffas   		2018-06-06T04:28:46+0200 	"7001 Chur" 	"Gesetzessammlung Kanton Graubünden"


title: Lescha da finanzas dal chantun Grischun

short: lescha da finanzas

abbreviation: LFC

pdf_content: Lescha da finanzas dal chantun Grischun (lescha da finanzas, LFC)    710.100   Lescha da finanzas dal chantun Grischun (lescha da  finanzas, LFC)  dals 19-10-2011 (versiun dals 01-01-2017)  Il cussegl grond dal chantun Grischun1),  sa basond sin l'art. 31 al. 1 da la constituziun chantunala2), suenter avair gì invista da  la missiva da la regenza dals 12 d'avrigl 20053),  concluda:  1. Disposiziuns generalas  Art.  1 Champ d'applicaziun 1 Questa lescha vala  per las autoritads chantunalas e per l'administraziun,  per lur   instituts dependents per las dretgiras sco er per las autoritads da mediaziun. * 2 Per ils instituts chantunals autonoms da dretg public sco er per la cassa chantunala  da dischoccupaziun valan las directivas davart la gestiun da las finanzas confurm al   senn, nun ch'i valian disposiziuns spezialas. 3 Per las vischnancas politicas vala  questa lescha,  uschenavant ch'i  na valan betg  disposiziuns chantunalas divergentas u uschenavant che questa lescha na regla betg  expressivamain causals chantunals. 4 Per las regiuns e per las corporaziuns da vischnancas sco er per las vischnancas  burgaisas  vala  questa  lescha  confurm  al  senn,  nun  ch'i  valian  disposiziuns  spezialas. *  Art.  2 Facultad finanziala ed administrativa 1 La  facultad  finanziala  cumpiglia  quellas  valurs  da  facultad  che  pon  vegnir  alienadas senza periclitar l'adempliment d'incumbensas publicas.  1) PCG 2011/2012, 237 2) DG 110.100 3) pagina 355   * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   710.100    2 La  facultad  administrativa  cumpiglia  quellas  valurs  da  facultad  che  servan  ad  ademplir directamain e durant in temp pli lung incumbensas publicas. 3 Sch'ina valur da facultad na vegn permanentamain betg pli duvrada per ademplir  ina incumbensa publica, transporta l'executiva quella – en cumpetenza definitiva –  en la facultad finanziala.  Art.  3 Entradas, expensas ed investiziuns 1 Entradas èn pajaments da terzas persunas che augmentan la facultad finanziala u  che vegnan prestads per finanziar la facultad administrativa. 2 In'expensa è l'utilisaziun da facultad finanziala cun l'intent d'ademplir incumbensas   publicas. * 3 Ina  investiziun  è  in  process  finanzial,  cun  il  qual  vegn  creada  ina  valur  ch'è  realisabla libramain.  Art.  4 Expensas fixablas libramain ed expensas liadas 1 In'expensa vala sco fixabla libramain, sch'igl exista ina libertad d'agir relativamain   gronda areguard ses import, areguard il termin da sia realisaziun u areguard autras   circumstanzas essenzialas. 2 In'expensa vala sco liada, sch'ella na po betg vegnir fixada libramain.  2. Gestiun da las finanzas  Art.  5 Gestiun da las finanzas e budgetaziun 1 La gestiun da las finanzas sa drizza tenor ils princips da la legalitad, da l'equiliber   da  las  finanzas,  da  la  spargnusadad,  da  l'urgenza,  da  la  rentabilitad,  dal  chaschunader, da la cumpensaziun d'avantatgs, dal scumond da la destinaziun fixa  da taglias principalas e da l'orientaziun als resultats. 2 La budgetaziun sa drizza tenor ils princips da l'annualitad, da la specificaziun, da la   cumplettadad,  da  l'essenzialitad,  da  la  cumparegliabladad  e  da  la  preschentaziun  brutta.  Art.  6 Equiliber da las finanzas 1 Il resultat dal quint economic duai esser gulivà a media vista. 2 A  media  vista  na  dastgan  las  expensas  dal  chantun  betg  s'augmentar   procentualmain pli fitg che l'economia generala. 3 En  temps  da  buna  conjunctura  duain  vegnir  cuntanschids  surplis  en  il  quint  economic, uschenavant che quests surplis èn necessaris per cuvrir deficits en temps  finanzialmain critics.  2       710.100   Art.  7 Deficit da bilantscha 1 Sche la bilantscha preschenta in deficit, sto quel vegnir amortisà annualmain per   almain 20 pertschient da la valur cudeschada restanta. Ils  imports correspundents  ston vegnir resguardads en il budget.  Art.  8 Basa legala per expensas 1 Mintga  expensa  premetta  ch'ella  saja  la  consequenza  directa  u  previsibla  da  leschas, da concordats, da conclus dal pievel, da decisiuns giudizialas u da conclus  da credit ch'èn suttamess al referendum.  Art.  9 Plan da finanzas 1 Il  plan  da  finanzas  vegn  duvrà  per  planisar  e  per  diriger  a  media  vista  las  prestaziuns  e  las  finanzas.  El  sto  vegnir  repassà  annualmain  en  il  senn  d'ina  planisaziun successiva.  Art.  10 Budget 1 Il budget vegn duvrà per diriger a curta vista las prestaziuns e las finanzas. El sto  vegnir approvà fin ils 31 da december da l'onn precedent. 2 Sch'i  n'è  betg avant  maun in budget  approvà  u sch'igl  è  avant  maun in budget  approvà mo parzialmain il 1. da schaner, dastgan vegnir fatgas en ils secturs betg  approvads  mo  quellas  expensas  ch'èn  indispensablas  per  in'activitad  statala  ordinaria.  Art.  11 Quint annual 1 Il quint annual cuntegna ils suandants elements. a) la bilantscha; b) il quint economic; c) il quint d'investiziun; d) il quint da la circulaziun dals daners; e) l'agiunta. 2 La bilantscha, il quint economic ed il quint d'investiziun èn structurads tenor il plan  dals contos dal model armonisà da contabilitad 2 (MAC2).  Art.  12 Fatschentas extraordinarias 1 Ils  custs  ed il  retgav sco er  las expensas e  las entradas d'investiziun  valan  sco   extraordinaris, sch'els n'èn betg stads previsibels e sch'els n'èn betg influenzabels e  controllabels u sch'els n'appartegnan betg al sectur operativ. 2 Sco custs extraordinaris valan er: a) amortisaziuns supplementaras sin la facultad administrativa; b) prefinanziaziuns; c) la reducziun d'in deficit da bilantscha.   3     710.100    Art.  13 Agiunta 1 L'agiunta cuntegna: a) ils princips da rendaquint inclusiv ils princips essenzials da la bilantschaziun e   da la valitaziun; b) la cumprova da l'agen chapital; c) la glista da las retenziuns; d) la glista da las participaziuns e la glista da las garanzias sco er ina glista da las    retschavidras e dals retschaviders da contribuziuns grondas; e) la glista da las investiziuns; f) indicaziuns supplementaras ch'èn impurtantas per giuditgar la situaziun da la   facultad, da las finanzas e dal retgav, las obligaziuns e las ristgas finanzialas. 2 En la glista da las participaziuns ston vegnir menziunads tut ils instituts da dretg  public  che  vegnan  purtads  da  la  communitad  publica.  Plinavant  ston  vegnir  menziunadas  tut  las  organisaziuns,  vi  da  las  qualas  igl  exista  ina  participaziun  considerabla u las qualas pon vegnir influenzadas en moda decisiva. 3 En la glista da las garanzias ston vegnir menziunadas tut las organisaziuns, envers   las qualas il maun public ha obligaziuns essenzialas.  3. Dretg da credits  Art.  14 Credit 1 In credit è l'autorisaziun da pudair surpigliar obligaziuns finanzialas per in tschert   intent fin ad in tschert import. 2 Credits ston vegnir dumandads avant che surpigliar novas obligaziuns e ston vegnir  fixads sin basa da valitaziuns accuratas dal basegn probabel. 3 Credits  ston  vegnir  concludids  en  furma  da  credits  d'obligaziun,  da  credits  supplementars, da credits tenor budget u da credits posteriurs.  Art.  15 Credit d'impegn 1 Il credit d'impegn sto vegnir concludì sco credit d'object u sco credit general. 2 Las prestaziuns annualas sa drizzan tenor ils credits singuls. 3 Il credit d'impegn scroda, sch'el na vegn betg duvrà u sche ses intent è ademplì. 4 Il credit d'impegn po cuntegnair ina clausula concernent il stadi dals pretschs.  Art.  16 Credit brut e credit net 1 In credit d'impegn sto per regla vegnir concludì cun ina summa brutta. El po vegnir  concludì cun ina summa netta, sche contribuziuns da terzas persunas e l'import da   questas contribuziuns èn garantids valaivlamain u sch'el vegn permess cun resalva  da tschertas prestaziuns da terzas persunas.  4       710.100   Art.  17 Credit supplementar 1 Il credit supplementar cumplettescha in credit d'impegn, sche quel na tanscha betg. 2 Sch'i  sa  mussa  avant  u  durant  la  realisaziun  d'in  project  ch'il  credit  d'impegn  approvà na tanscha betg,  sto vegnir  dumandà senza retard in credit supplementar   avant che surpigliar novas obligaziuns. 3 In credit supplementar n'è betg necessari per realisar il project permess: a) per expensas supplementaras betg previsiblas, sche lur intent, lur dimensiun e   lur termin èn fixads tras lescha u tras ina decisiun giudiziala; u b) sch'igl è da far quint cun in donn en cas ch'ina expensa supplementara betg   previsibla vegn suspendida fin a la permissiun dal credit.  Art.  18 Credit tenor budget 1 Credits tenor budget pon vegnir concludids sco credits singuls ed – en cas d'unitads  administrativas cun ina incarica da prestaziun – sco budgets globals. 2 L'executiva decida davart il diever dals credits tenor budget approvads. 3 Credits  tenor  budget  che na  vegnan  betg  duvrads  scrodan a  la  fin  da l'onn  da  gestiun.  Art.  19 Clausula da bloccada 1 Expensas  u  entradas  previsiblas  che  n'èn  betg  anc  approvadas  valaivlamain  il   mument  ch'il  budget  vegn  concludì,  ston vegnir  integradas en il  budget  cun ina  clausula da bloccada. Ellas restan bloccadas, fin che la basa giuridica è en vigur.  Art.  20 Credit posteriur 1 Il credit posteriur cumplettescha in credit tenor budget, sche quel na tanscha betg. 2 Sch'ina incumbensa duai anc vegnir ademplida durant l'onn current, ma sch'i manca  in credit tenor budget u sche quel na tanscha betg,  sto vegnir  dumandà in credit  posteriur mintgamai avant che surpigliar novas obligaziuns. 3 In credit posteriur n'è betg necessari: a) per expensas, da las qualas l'intent, la dimensiun ed il termin èn fixads tenor il    dretg federal, tenor in conclus dal pievel, tenor ina lescha, tenor in'ordinaziun  u tenor in conclus dal cussegl grond;  b) per expensas sin fundament d'ina decisiun giudiziala; c) sch'igl è da far quint cun in donn en cas che l'expensa vegn suspendida fin a   l'approvaziun dal credit; d) per  spustaments  da  credits  tranter  unitads  administrativas  en il  sectur  dals   custs da persunal; e) per expensas che l'executiva po concluder en atgna cumpetenza.   5     710.100    Art.  21 Liberaziun da l'obligaziun da dumandar in credit posteriur per il  chantun  1 Per credits singuls dal chantun n'è in credit posteriur plinavant betg necessari: a) per expensas supplementaras fin a 50 000 francs u, sche quai importa dapli,   fin a 2 pertschient per mintga credit singul; b) per expensas supplementaras annualas fin 20 pertschient d'in credit d'impegn; c) per expensas supplementaras, uschenavant ch'ellas vegnan gulivadas il medem   onn da gestiun tras entradas supplementaras u tras expensas pli pitschnas che  sa refereschan a la medema chaussa;  d) * per spustaments da credits entaifer ils credits da renovaziun da las singulas  categorias da vias sco er tranter contos da contribuziuns dal medem num dal  quint economic e dal quint d'investiziun.  Art.  22 Finanziaziuns spezialas 1 Finanziaziuns spezialas vegnan manadas, sche meds finanzials èn liads tras lescha  a l'intent d'ademplir tschertas incumbensas publicas. 2 Ils custs ed il retgav da las finanziaziuns spezialas vegnan cudeschads en il quint  economic,  las  expensas  e  las  entradas  d'investiziun  en  il  quint  d'investiziun.  Ils  saldos da las finanziaziuns spezialas vegnan bilantschads. 3 Pajaments anticipads dastgan vegnir prestads mo transitoricamain a finanziaziuns  spezialas, nun che la lescha disponia insatge auter.  Art.  23 Fundaziuns 1 L'executiva prenda encunter fundaziuns dependentas sco legats, testaments e fonds  da terzas persunas. 2 Sche lur intent scroda u na po betg pli vegnir persequità adequatamain u sch'ina  fundaziun dependenta ha mo pli paucs meds finanzials, la fusiunescha l'executiva   cun auters legats u cun autras fundaziuns dependentas u la schlia. 3 Il  chantun  po  installar  ina  fundaziun  collectiva  independenta.  El  po  transferir   fundaziuns  dependentas  che  han  paucs  meds  finanzials  en  questa  fundaziun  collectiva. 4 Las fundaziuns dependentas vegnan manadas entaifer la bilantscha.  4. Rendaquint  Art.  24 Intent e standards 1 Il rendaquint dat in maletg da las finanzas che correspunda a la situaziun effectiva   da la facultad, da las finanzas e dal retgav. 2 Per  instituziuns  che  survegnan  contribuziuns  da  gestiun  considerablas  po  l'executiva fixar ils princips da rendaquint che vegnan renconuschids en general e  che valan per ellas.  6       710.100   Art.  25 Princips 1 Il  rendaquint  sa  drizza  tenor  ils  princips  da  la  preschentaziun  brutta,  da  la   limitaziun da periodas, da la cuntinuaziun, da l'essenzialitad, da la chapaivladad, da   la fidaivladad, da la cumparegliabladad e da la cuntinuitad. 2 Tut  ils dabuns e tut  las obligaziuns ston vegnir  registrads currentamain tenor il  princip dal duair. 3 … *  Art.  26 Valitaziun da la facultad finanziala e dal chapital ester 1 La facultad finanziala vegn valitada tenor princips commerzials. 2 Investiziuns en la facultad finanziala vegnan bilantschadas per la valur da martgà.   Bains immobigliars ed edifizis vegnan valitads almain mintga 10 onns per la valur  da martgà che vala il di da la bilantschaziun. 3 Transports da la facultad finanziala en la facultad administrativa vegnan fatgs per  la valur da martgà. 4 Il chapital ester vegn valità per la valur nominala.  Art.  27 Valitaziun ed amortisaziun da la facultad administrativa 1 La  facultad  administrativa  vegn  bilantschada  per  ils  custs  d'acquisiziun  u  da  producziun. Sch'i n'èn resultads nagins custs, vegn ella bilantschada per la valur da  martgà. 2 La facultad administrativa ch'è suttamessa ad ina sminuziun da la valur, perquai   ch'ella vegn utilisada, vegn amortisada ordinariamain en moda lineara per mintga   categoria d'investiziun tenor la durada d'utilisaziun supponida. I sto vegnir manada  ina contabilitad da la facultad investida. 3 Las contribuziuns d'investiziun  e las investiziuns nettas dal chantun entaifer  las   finanziaziuns spezialas vegnan amortisadas a 100 pertschient. 4 Sch'ina  reducziun  permanenta  da  la  valur  che  surpassa  l'utilisaziun  ordinaria  è  previsibla tar ina posiziun da la facultad administrativa, vegn rectifitgada sia valur   cudeschada. 5 Transports da la facultad administrativa en la facultad finanziala vegnan fatgs per  la valur cudeschada.  Art.  28 Amortisaziuns supplementaras per las vischnancas 1 Las  vischnancas  pon  duvrar  surplis  dal  retgav  en  il  quint  economic  per  far  ulteriuras amortisaziuns.   7     710.100    5. Contabilitad e gestiun publica  Art.  29 Princips da la contabilitad 1 La contabilitad sa drizza tenor ils princips da la cumplettadad, da l'essenzialitad, da  la correctadad, da la punctualitad e da la verifitgabladad.  Art.  30 Contabilitad dals custs e da las prestaziuns per l'administraziun  chantunala  1 Ils posts da servetsch dal chantun ston manar ina contabilitad adequata dals custs e   da las prestaziuns.  Art.  31 Sistem da controlla intern 1 Resguardond la  situaziun da ristga  sco er  la  relaziun tranter  ils  custs  ed il  niz  prendan las autoritads ch'èn responsablas per las unitads administrativas las mesiras  necessarias e relaschan las directivas correspundentas per: a) proteger la facultad; b) garantir ch'ils meds finanzials vegnian duvrads en moda cunvegnenta; c) evitar u scuvrir sbagls ed irregularitads en la contabilitad; sco er d) garantir in rendaquint regular ed in rapport fidà. 2 Il  sistem da  controlla  intern  cumpiglia  mesiras  regulatoricas,  organisatoricas  e  tecnicas. 3 Las direcziuns da las unitads administrativas èn responsablas per introducir e per  applitgar  en  moda  cunvegnenta  il  sistem  da  controlla  entaifer  lur  champ  da  cumpetenza.  6. Statistica da finanzas  Art.  32 Attest da la statistica da finanzas 1 Il quint annual cuntegna in attest da la statistica da finanzas. Quest attest cumpiglia   ina  cumparegliaziun  da  la  perioda  e  sto  esser  accordà  a  las  prescripziuns  da  la  statistica federala da finanzas; el sto er esser cumparegliabel tranter communitads   dal medem plaun e tranter communitads da differents plauns. 2 Las  vischnancas  politicas,  las  corporaziuns  regiunalas  e  las  corporaziuns  da  vischnancas sco er las vischnancas burgaisas èn obligadas da furnir al chantun las   datas ch'èn necessarias per ina statistica da finanzas cunvegnenta.  8       710.100   7. Cumpetenzas chantunalas  Art.  33 Cumpetenzas d'expensas dal cussegl grond 1 Senza basa giuridica po il cussegl grond: a) concluder expensas periodicas fin  a 50 000 francs per unitad e per onn ed   expensas  unicas  fin  a  100 000  francs,  sche  quellas  vegnan  duvradas  per  ademplir ina incumbensa constituziunala;  b) concluder  expensas  en  il  rom  da  la  collavuraziun  e  da  la  coordinaziun  interchantunala,  sche  almain  la  mesadad  dals  chantuns  pertutgads  coopereschan;  c) concluder  expensas  en  il  rom  da  la  collavuraziun  e  da  la  coordinaziun  internaziunala.  2 Expensas  liadas  vegnan  permessas  dal  cussegl  grond  sur  il  budget,  e  quai  independentamain da lur dimensiun. Avant po el er concluder credits d'impegn. 3 Per la cumpetenza da permetter expensas fixablas libramain valan las disposiziuns  davart  il  referendum da  finanzas.  Sche  las  limitas  dal  referendum  facultativ  da  finanzas vegnan cuntanschidas, sto vegnir inoltrada ina missiva al cussegl grond.  Art.  34 Cumpetenza per la facultad finanziala e per il chapital ester 1 La decisiun d'investir e d'alienar facultad finanziala sco er d'emprestar nov chapital  ester tutga tar la cumpetenza definitiva da la regenza.  Art.  35 Program da la regenza e plan da finanzas 1 Il  plan da finanzas sto vegnir fatg mintga 4 onns ensemen cun il program da la   regenza. 2 Resguardond ils princips per las finanzas fixescha il cussegl grond mintga 4 onns   directivas  budgetaras  per  far  ils  budgets.  En  cas  da  midadas  fundamentalas  adattescha il cussegl grond las directivas budgetaras per ils onns correspundents dal  plan da finanzas. 3 Ils resultats da la repassada annuala ston vegnir communitgads al cussegl grond.  Art.  36 Credits tenor budget e credits posteriurs 1 Resguardond  sias  prescripziuns  davart  ils  resultats  fixescha  il  cussegl  grond  preventivs globals per ils posts da servetsch. Quests preventivs globals na cuntegna  betg ils credits individuals. 2 Sco credits individuals concluda el en spezial: a) contribuziuns ad instituziuns e contribuziuns dal quint d'investiziun; b) credits da rubricas d'expensas e d'entradas ordaifer ils posts da servetsch; c) expensas  d'investiziun  per  construcziuns  autas  dal  chantun  e  per  la   construcziun da vias; d) emprests e participaziuns.   9     710.100    3 Davart  credits  posteriurs  decida da princip la  cumissiun  da gestiun  dal  cussegl   grond.  Ella  po  suttametter  dumondas  al  conclus  dal  cussegl  grond.  En  mintga   sessiun  orientescha  ella  il  cussegl  grond  davart  ils  credits  posteriurs  ch'ella  ha  concludì.  Art.  37 Cunvegnas da program e da prestaziun cun la confederaziun, cun ils  chantuns e cun las vischnancas  1 La regenza è autorisada da far cunvegnas da program cun la confederaziun; questas  cunvegnas cuntegnan incaricas da prestaziun dad 1 u da plirs onns. Per quest intent  po ella prender las mesiras necessarias, far acts giuridics e surpigliar obligaziuns. 2 Sch'i basegna la cooperaziun da plirs chantuns per ademplir ina incumbensa, è la   regenza  autorisada  da  far  las  cunvegnas  correspundentas  u  ils  concordats  correspundents. 3 La regenza è autorisada da far cunvegnas cun las vischnancas, e quai analogamain   e supplementarmain a las cunvegnas da program tenor l'alinea 1. Las contribuziuns  federalas ch'ella ha survegnì per quest intent trametta ella a las vischnancas. 4 Il cussegl grond fixescha en atgna cumpetenza ils credits per ils custs dal chantun  en  il  rom da  cunvegnas  da program cun la  confederaziun  sco  er  ils  credits  per   cunvegnas cumplementaras cun las vischnancas.  Art.  38 Meds finanzials da la lottaria naziunala 1 Da  la  part  chantunala  annuala  vi  dal  gudogn  net  da  la  lottaria  naziunala   interchantunala vegnan attribuids 30 pertschient a la finanziaziun speziala "sport".   Davart il diever dals meds finanzials da la finanziaziun speziala "sport" decida la  regenza definitivamain. * 2 70  pertschient  da  la  part  chantunala  annuala  van  en  la  finanziaziun  speziala  "lottaria naziunala". En cas da basegn stat la part chantunala mintgamai almain per   30 pertschient a disposiziun per la promoziun da la cultura sco er per la protecziun  da la natira e da la patria. Davart l'import da questas duas quotas sco er davart la   summa restanta decida la regenza definitivamain. *  Art.  39 Dretgira chantunala e dretgira administrativa 1 Areguard las cumpetenzas da decider davart ils credits han la dretgira chantunala e   la dretgira administrativa il medem status sco la regenza. 2 Per expensas indispensablas che stattan en in connex direct cun la giurisdicziun na  dovri betg in credit posteriur. 3 Uschenavant  che  quai  è  necessari  per  il  sectur  da  la  giustia,  pon  la  dretgira   chantunala e la dretgira administrativa relaschar disposiziuns finanzialas divergentas  tras ordinaziuns, suenter avair tadlà il departament da finanzas e vischnancas sco er  la controlla da finanzas.  10       710.100   Art.  39a * Dretgiras regiunalas ed autoritads da mediaziun 1 La  dretgira  chantunala  regla  en  in'ordinaziun  la  cumpetenza  da  las  dretgiras   regiunalas  e  da  las  autoritads  da  mediaziun  da  decider  davart  ils  credits  sco  er   ulteriuras disposiziuns areguard las finanzas, suenter avair tadlà il departament da  finanzas  e  vischnancas,  la  controlla  da  finanzas,  las  dretgiras  regiunalas  e  las   autoritads da mediaziun.  8. Contribuziuns chantunalas  Art.  40 Furma giuridica per conceder contribuziuns 1 Uschenavant che la lescha na fixescha betg las retschavidras ed ils retschaviders  sco er l'import da las contribuziuns, vegnan las contribuziuns da princip concedidas  tras in conclus u tras ina disposiziun da l'instanza cumpetenta. 2 Sche quai è cunvegnent, pon las contribuziuns er vegnir concedidas tras in contract  da dretg public e vegnir cumbinadas cun ina incarica da prestaziun. Tals contracts   ston cuntegnair ina clausula da desditga u avair ina durada limitada. *  Art.  41 Reducziuns linearas da contribuziuns 1 Sco mesira supplementara per sanar las finanzas chantunalas po il cussegl grond  concluder tras in'ordinaziun da reducir las tariffas da contribuziun ch'èn fixadas en  relaschs chantunals,  e quai durant maximalmain 3 onns per maximalmain  fin  20  pertschient. 2 El designescha las contribuziuns ch'èn pertutgadas da la reducziun e fixescha la  dimensiun da la reducziun.  Art.  42 Princips da concepziun 1 Las tariffas per contribuziuns chantunalas ston vegnir tegnidas flexiblas entaifer ina  tscherta dimensiun. 2 Sch'igl exista in spazi giuridic: a) ston  la  capacitad  finanziala  e  l'agen  interess  da  las  retschavidras  e  dals   retschaviders da las contribuziuns vegnir resguardads adequatamain, cur che  las contribuziuns vegnan calculadas;  b) ston vegnir  garantidas atgnas prestaziuns suffizientas  da las retschavidras  e  dals retschaviders da las contribuziuns;  c) ston las  garanzias  da survegnir  contribuziuns u las  incaricas  da prestaziun  vegnir limitadas areguard il temp.  Art.  43 Custs imputabels e pauschalisaziun 1 Imputabels èn mo custs ch'èn absolutamain necessaris per ademplir adequatamain  ed economicamain las incumbensas.   11     710.100    2 Il  chantun  po  pajar  contribuziuns  sin  fundament  da  custs  normads.  Ils  custs  normads ston sche pussaivel vegnir fixads ordavant. 3 Empè da pajar  contribuziuns als  custs  imputabels  resultads po il  chantun pajar   contribuziuns pauschalas che s'orienteschan a la prestaziun che sto vegnir furnida,  uschenavant ch'i sa mussa che questa furma è pli efficazia e pli economica. 4 Per  instituziuns  che  survegnan  contribuziuns  chantunalas  d'ina  dimensiun  considerabla, las qualas dependan da las expensas u dal deficit, valan – areguard il   svilup dals custs – criteris analogs a quels da l'administraziun chantunala.  Art.  44 Pretensiuns e cundiziuns 1 Las contribuziuns ston correspunder a l'intent u a l'incarica da prestaziun e ston  vegnir impundidas observond las pretensiuns e las cundiziuns. 2 Il chantun po: a) cumbinar contribuziuns cun cundiziuns e las far dependentas da l'observanza   da termins; b) far dependentas las contribuziuns d'in dretg da cogestiun commensurà sco er   da prestaziuns da las retschavidras e dals retschaviders da las contribuziuns e  da terzas persunas;  c) pretender  pled  e  fatg  da  las  retschavidras  e  dals  retschaviders  da  las  contribuziuns  davart  il  diever  dals  meds  finanzials,  davart  l'applicaziun  spargnusa ed economica e davart l'effect cuntanschì.  3 Tgi che dumonda differentas contribuziuns per il medem project, sto communitgar   quai a las instanzas cumpetentas.  Art.  45 Scadenza dal dretg da survegnir contribuziuns 1 Il dretg da survegnir contribuziuns scada, sch'il cumenzament da las lavurs u da la  construcziun  u  sche  l'empustaziun  ha  lieu  avant  la  garanzia  da  survegnir  contribuziuns u avant la permissiun tenor ils alineas 2 e 3 ubain sch'i vegnan fatgas  durant la realisaziun midadas essenzialas cun u senza consequenzas per ils custs,   senza  che  questas  midadas  sajan  vegnidas  approvadas  ordavant  da  l'instanza  cumpetenta. 2 L'instanza ch'è cumpetenta per conceder las contribuziuns po excepziunalmain dar  liber  anticipadamain  las lavurs  da construcziun,  sche quai  è previs  en in relasch  giuridic. Questa permissiun na dat nagin dretg da survegnir contribuziuns. 3 Sch'ina  acquisiziun  cumpensatorica  betg  previsibla  sto  vegnir  fatga  immediatamain,  po il  post  da servetsch  cumpetent  permetter  in'empustaziun  cun  resalva da la garanzia da survegnir contribuziuns.  Art.  46 Reducziun e restituziun 1 En  cas  d'in  adempliment  u  d'in  adempliment  manglus  da  las  pretensiuns  e  cundiziuns ston las  contribuziuns vegnir  scursanidas adequatamain  u pretendidas  enavos.  12       710.100   2 Contribuziuns ch'èn vegnidas retratgas senza dretg u ch'èn vegnidas utilisadas per  in auter intent u che n'èn betg vegnidas duvradas ston vegnir restituidas cun tschains. 3 La restituziun po vegnir fatga valair entaifer 1 onn dapi la constataziun. Il dretg da   pretender  la  restituziun  surannescha  20  onns  suenter  il  pajament  da  las  contribuziuns. Resalvads restan termins legals da surannaziun pli lungs.  Art.  47 Garanzia e pajament 1 Contribuziuns  dastgan  vegnir  garantidas  mo,  per  quant  che  lur  amortisaziun  è  garantida en il rom dal preventiv e dal plan da finanzas. En quest connex ston vegnir   resguardadas l'urgenza e l'impurtanza dals projects. * 2 … * 3 La regenza fixescha  l'import  minimal  da la contribuziun per  retschavidra  u per   retschavider e per sectur e fixescha las ulteriuras modalitads d'execuziun.  Art.  48 Controlling da las contribuziuns 1 La regenza procura per in controlling adequat da las contribuziuns. Il cussegl grond  sto vegnir orientà regularmain davart ils resultats.   13     710.100    9. Disposiziuns finalas e transitoricas  Art.  49 Aboliziun dal dretg vertent 1 Cun l'entrada en vigur da questa lescha vegn abolida la lescha davart las finanzas e   davart la surveglianza da las finanzas dal chantun Grischun dals 30 d'avust 2007.  Art.  50 Midada dal dretg vertent1)  Art.  51 Midada dal dretg vertent per adattar noziuns 1 Las  leschas  che  ston  vegnir  adattadas  a  las  novas  noziuns  dal  MAC2 vegnan  midadas en l'agiunta2). 2 Ordinaziuns dal  cussegl  grond che na correspundan betg a las  prescripziuns da  l'artitgel  32  alinea  1  da  la  constituziun  chantunala  pon  vegnir  adattadas  tras  il   cussegl  grond,  uschenavant  che quai  è necessari  per ch'ellas  correspundian a  las  noziuns dal MAC2.  Art.  52 Transferiment da posiziuns da la bilantscha 1 Ils transferiments da valurs da la facultad finanziala en la facultad administrativa,   ch'èn necessaris suenter che questa lescha è entrada en vigur,  vegnan fatgs sur la  bilantscha senza ulteriura procedura da permissiun d'expensas. Resalvà resta per il  chantun l'artitgel 16 cifra 4 da la constituziun chantunala.  Art.  53 Nova valitaziun da la bilantscha 1 Il  mument che questa lescha entra en vigur  vegnan valitadas da nov la facultad  finanziala, las retenziuns, las posiziuns transitoricas e la facultad administrativa dal   chantun, cun excepziun da las contribuziuns d'investiziun e da las vias. 2 Gudogns  da  revalitaziun  or  da  la  facultad  finanziala  ed  administrativa  sco  er  gudogns  e perditas  or da la  nova valitaziun  da las retenziuns e da las  posiziuns   transitoricas vegnan attribuids u indebitads directamain a l'agen chapital. 3 Las vischnancas na fan betg ina nova valitaziun da la facultad administrativa.  Art.  53a * Incumbensa dal princip da la limitaziun da taglia 1 La  dissoluziun  da  la  cudeschaziun  transitorica  activa  pervia  dal  princip  da  la  limitaziun da taglia vegn messa a quint directamain a l'agen chapital durant l'onn da  l'entrada en vigur da la revisiun parziala da l'artitgel 25 alinea 3.  1) Las midadas dal dretg vertent na vegnan betg inditgadas. 2) L'agiunta n'è betg cuntegnida en il DG, vesair FUC 2011, p. 3662 ss.   14       710.100   Art.  53b * Dissoluziun da retenziuns da contribuziuns 1 La  dissoluziun  da  las  retenziuns  fatgas  pervia  da  garanzias  da  survegnir  contribuziuns  vegn  messa  a  quint  directamain  a  l'agen  chapital  il  mument  da  l'entrada en vigur da la revisiun parziala da l'artitgel 47 alinea 1.  Art.  54 Termin transitoric per las vischnancas 1 A las vischnancas vegn concedì in termin transitoric fin ils 31 da december 2017  per adattar lur finanzas a questa lescha.  Fin a questa adattaziun resta valaivla  la   lescha davart las finanzas e davart la surveglianza da las finanzas en la versiun dals   30 d'avust 2007. 2 Il transferiment da posiziuns da la bilantscha e la nova valitaziun da la bilantscha  han mintgamai lieu il mument da l'adattaziun. 3 La regenza po prolungar il termin transitoric per 1 onn en il rom d'in project da   fusiun current.  Art.  55 Termin transitoric per il chantun 1 Il  quint annual che curra il mument da l'entrada en vigur da questa lescha vegn  serrà tenor la lescha davart las finanzas e davart la surveglianza da las finanzas dals  30 d'avust 2007.  Art.  56 Referendum ed entrada en vigur 1 Questa lescha è suttamessa al referendum facultativ1). 2 La regenza fixescha il termin da l'entrada en vigur da questa lescha2).  1) Il termin da referendum è scadì ils 25 da schaner 2012. Entaifer quest termin n'èn vegnids  inoltrads nagins referendums.   2) Messa en vigur cun CR dals 25 da settember 2012 per il 1. da schaner 2006 cun excepziun   da l'artitgel 50; l'art. 50 vegn mess en vigur per il 1. da schaner 2013.    15     710.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-10-2011 01-12-2012 relasch emprima versiun - 04-12-2012 01-01-2013 Art. 38 al. 1 midada - 04-12-2012 01-01-2013 Art. 38 al. 2 midada - 13-01-2015 01-01-2016 Art. 1 al. 4 midada 2015-005 15-12-2015 01-01-2016 Art. 3 al. 2 midada 2015-049 15-12-2015 01-01-2016 Art. 21 al. 1, d) midada 2015-049 15-12-2015 31-12-2015 Art. 25 al. 3 aboliziun 2015-049 15-12-2015 01-01-2016 Art. 40 al. 2 midada 2015-049 15-12-2015 01-01-2016 Art. 47 al. 1 midada 2015-049 15-12-2015 01-01-2016 Art. 47 al. 2 aboliziun 2015-049 15-12-2015 31-12-2015 Art. 53a integraziun 2015-049 15-12-2015 01-01-2016 Art. 53b integraziun 2015-049 02-02-2016 01-01-2017 Art. 1 al. 1 midada 2016-001 02-02-2016 01-01-2017 Art. 39a integraziun 2016-001  16       710.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-10-2011 01-12-2012 emprima versiun - Art. 1 al. 1 02-02-2016 01-01-2017 midada 2016-001 Art. 1 al. 4 13-01-2015 01-01-2016 midada 2015-005 Art. 3 al. 2 15-12-2015 01-01-2016 midada 2015-049 Art. 21 al. 1, d) 15-12-2015 01-01-2016 midada 2015-049 Art. 25 al. 3 15-12-2015 31-12-2015 aboliziun 2015-049 Art. 38 al. 1 04-12-2012 01-01-2013 midada - Art. 38 al. 2 04-12-2012 01-01-2013 midada - Art. 39a 02-02-2016 01-01-2017 integraziun 2016-001 Art. 40 al. 2 15-12-2015 01-01-2016 midada 2015-049 Art. 47 al. 1 15-12-2015 01-01-2016 midada 2015-049 Art. 47 al. 2 15-12-2015 01-01-2016 aboliziun 2015-049 Art. 53a 15-12-2015 31-12-2015 integraziun 2015-049 Art. 53b 15-12-2015 01-01-2016 integraziun 2015-049   17    	1. Disposiziuns generalas 	Art. 1 Champ d'applicaziun 	Art. 2 Facultad finanziala ed administrativa 	Art. 3 Entradas, expensas ed investiziuns 	Art. 4 Expensas fixablas libramain ed expensas liadas  	2. Gestiun da las finanzas 	Art. 5 Gestiun da las finanzas e budgetaziun 	Art. 6 Equiliber da las finanzas 	Art. 7 Deficit da bilantscha 	Art. 8 Basa legala per expensas 	Art. 9 Plan da finanzas 	Art. 10 Budget 	Art. 11 Quint annual 	Art. 12 Fatschentas extraordinarias 	Art. 13 Agiunta  	3. Dretg da credits 	Art. 14 Credit 	Art. 15 Credit d'impegn 	Art. 16 Credit brut e credit net 	Art. 17 Credit supplementar 	Art. 18 Credit tenor budget 	Art. 19 Clausula da bloccada 	Art. 20 Credit posteriur 	Art. 21 Liberaziun da l'obligaziun da dumandar in credit posteriur per il chantun 	Art. 22 Finanziaziuns spezialas 	Art. 23 Fundaziuns  	4. Rendaquint 	Art. 24 Intent e standards 	Art. 25 Princips 	Art. 26 Valitaziun da la facultad finanziala e dal chapital ester 	Art. 27 Valitaziun ed amortisaziun da la facultad administrativa 	Art. 28 Amortisaziuns supplementaras per las vischnancas  	5. Contabilitad e gestiun publica 	Art. 29 Princips da la contabilitad 	Art. 30 Contabilitad dals custs e da las prestaziuns per l'administraziun chantunala 	Art. 31 Sistem da controlla intern  	6. Statistica da finanzas 	Art. 32 Attest da la statistica da finanzas  	7. Cumpetenzas chantunalas 	Art. 33 Cumpetenzas d'expensas dal cussegl grond 	Art. 34 Cumpetenza per la facultad finanziala e per il chapital ester 	Art. 35 Program da la regenza e plan da finanzas 	Art. 36 Credits tenor budget e credits posteriurs 	Art. 37 Cunvegnas da program e da prestaziun cun la confederaziun, cun ils chantuns e cun las vischnancas 	Art. 38 Meds finanzials da la lottaria naziunala 	Art. 39 Dretgira chantunala e dretgira administrativa 	Art. 39a * Dretgiras regiunalas ed autoritads da mediaziun  	8. Contribuziuns chantunalas 	Art. 40 Furma giuridica per conceder contribuziuns 	Art. 41 Reducziuns linearas da contribuziuns 	Art. 42 Princips da concepziun 	Art. 43 Custs imputabels e pauschalisaziun 	Art. 44 Pretensiuns e cundiziuns 	Art. 45 Scadenza dal dretg da survegnir contribuziuns 	Art. 46 Reducziun e restituziun 	Art. 47 Garanzia e pajament 	Art. 48 Controlling da las contribuziuns  	9. Disposiziuns finalas e transitoricas 	Art. 49 Aboliziun dal dretg vertent 	Art. 50 Midada dal dretg vertent) 	Art. 51 Midada dal dretg vertent per adattar noziuns 	Art. 52 Transferiment da posiziuns da la bilantscha 	Art. 53 Nova valitaziun da la bilantscha 	Art. 53a * Incumbensa dal princip da la limitaziun da taglia 	Art. 53b * Dissoluziun da retenziuns da contribuziuns 	Art. 54 Termin transitoric per las vischnancas 	Art. 55 Termin transitoric per il chantun 	Art. 56 Referendum ed entrada en vigur   		2018-06-06T11:46:17+0200 	"7001 Chur" 	"Gesetzessammlung Kanton Graubünden"